בזמן האירוע נרשמה בהלה גדולה בקרב השחקנים, שיצאו ממתחם האימונים וחיכו לאמבולנס בקוצר רוח, והפנו את הפראמדיקים למקום האירוע. בעלי הקבוצה אלונה ברקת התייחסה לאירוע וצייצה: "רגעים של חרדה אמיתית עברו עלינו היום. הקלה גדולה ואנחת רווחה לאחר שהתבשרנו כי הכל בסדר עם אליניב. אוהבים אותך ומחכים שתחזור למגרש קפטן".



שחקן בהפועל באר שבע סיפר היום על התחושות: "זה היה מפחיד. זה הזכיר אירועים שקרו בכדורגל, ועדיף שלא נזכיר איזה מקרים. אליה בן אדם חזק, ופתאום לראות אותו ככה נופל ומתעלף זה הכי מלחיץ שיש. שביצעו בו החיאה שחקנים כמעט התחילו לבכות, ורק כשהוא התאושש נשמנו קצת אוויר".



כזכור, לפני עשר שנים, בסוף חודש אוגוסט 2007, עברה הפועל באר שבע ואוהדיה זעזוע נוראי, לאחר שהזר של הקבוצה, צ'סוואה נסופואה, התמוטט במהלך אחד ממשחקי האימון של הקבוצה, ומת.